**Ministru kabineta noteikumu projekta „Papildu prasību ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās noteikšanas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts „ „Papildu prasību ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās noteikšanas kārtība” (turpmāk – noteikumu projekts) izstrādāts, pamatojoties uz Eiropas Parlamenta un Padomes 2013. gada 20. novembra Direktīvu  2013/55/ES, ar ko groza Direktīvu 2005/36/EK par profesionālo kvalifikāciju atzīšanu un Regulu (ES) Nr. 1024/2012 par administratīvo sadarbību, izmantojot Iekšējā tirgus informācijas sistēmu (IMI regulu) (turpmāk – Direktīva 2013/55/ES).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Spēkā ir Ministru kabineta 2005. gada 7. jūnija noteikumi Nr. 397 „Noteikumi par papildu prasībām ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās un par kārtību, kādā šajās profesijās piemēro prasību par kvalifikācijas atbilstības pārbaudi vai adaptācijas periodu” (turpmāk – noteikumi Nr. 397). Direktīvas 2013/55/ES tiesību normas, kuras atbilst noteikumu projekta tvērumam, pamatoti būtu noteikt ar grozījumiem noteikumos Nr. 397, tomēr, tā kā šajā gadījumā kopējais grozījumu apjoms pārsniegtu ½ no noteikumos Nr. 397 ietvertajām normām, jo noteikumu projektā veikta noteikumu Nr. 397 vairāku punktu redakcionāla precizēšana, saskaņā ar Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktu, projekts ir sagatavots nevis kā grozījumi noteikumos Nr. 397, bet jauns noteikumu projekts, paredzot, ka noteikumi Nr. 397 tiks atzīti par spēku zaudējušiem.Noteikumu projekta mērķis ir noteikt kārtību papildu prasību noteikšanai profesionālās kvalifikācijas atzīšanai gadījumos, kad pretendenta profesionālā kvalifikācija daļēji atbilst Latvijā noteiktajām prasībām profesionālās darbības veikšanai reglamentētā profesijā. Papildu prasības (profesionālās pieredzes ilgums un veids mītnes valstī, adaptācijas periods vai kvalifikācijas atbilstības pārbaude) nosaka profesijās, kurās piemēro vispārējo profesionālās kvalifikācijas atzīšanas sistēmu un pretendenta iesniegtie izglītību un profesionālo kvalifikāciju apliecinošie dokumenti liecina, ka atšķirības izglītības raksturā, saturā un līmenī var kompensēt. Papildu prasību noteikšanas nosacījumus noteica Eiropas Parlamenta un Padomes 2005. gada 7. septembra Direktīvā 2005/36/EK par profesionālo kvalifikāciju atzīšanu (turpmāk – Direktīva 2005/36/EK), bet līdz ar Direktīvas 2013/55/ES pieņemšanu tie ir daļēji mainījušies, tādēļ nepieciešama noteikumu Nr. 397 aktualizācija un tajos ir jāiekļauj tiesību normas, kuras izriet no Direktīvas 2013/55/ES. Izglītības politika, līdz ar to noteiktie izglītības līmeņi ir atšķirīgi dažādas valstīs, tādēļ profesionālās kvalifikācijas atzīšanas procesā ir izmantojama vienota izglītības līmeņu shēma un tā ir jāizmanto atsaucēm uz lēmumiem. Lai profesionālās kvalifikācijas atzīšanas pretendentam būtu saprotami pieņemtie lēmumi, noteikumu projekts paredz, ka lēmumos, ar kuriem profesionālās kvalifikācijas atzīšanas pretendentiem noteiktas papildus prasības, ir jānorāda profesionālās darbības veikšanai Latvijas Republikā reglamentētajā profesijā nepieciešamo izglītības un profesionālās kvalifikācijas līmeni atbilstoši likuma „Par reglamentētajām profesijām un profesionālās kvalifikācijas atzīšanu” (turpmāk – likums) 44. panta otrajā daļā norādītajam iedalījumam, kas atbilst Direktīvā  2005/36/EK noteiktajam.Noteikumu projekts paredz, ka, pastāvot ievērojamām atšķirībām (vismaz diviem līmeņiem saskaņā ar likumā noteiktajiem izglītības līmeņiem) starp profesionālās kvalifikācijas atzīšanas pretendenta iegūto izglītības līmeni un prasībām, kādas izvirzītas izglītībai profesionālās darbības veikšanai reglamentētajā profesijā, pieņemot lēmumu piemērot papildu prasības (adaptācijas periodu vai kvalifikācijas pārbaudi), pretendentam var nedot izvēles iespēju starp šiem abiem kompensācijas pasākumu veidiem. Savukārt gadījumos, ja minēto atšķirību pakāpe ir trīs līmeņi, var piemērot papildu prasību gan adaptācijas perioda, gan kvalifikācijas pārbaudes noteikšanu. Noteikumu projektā ir pārņemta Direktīvas 2013/55/ES tiesību norma, kas nosaka, ka gadījumos, ka profesionālās kvalifikācijas atzīšanas pretendentam ir iegūta izglītība, kas atbilst noteiktas struktūras izglītības programmai vidējās izglītības pakāpē vai profesionālās vidējās izglītības programma, bet profesionālās darbības veikšanai reglamentētajā profesijā noteiktā prasība ir profesionālās izglītības programma, kuras ilgums ir viens gads pēc tādas vidējās izglītības programmas apguves, kas nepieciešama, lai uzsāktu augstākās izglītības studijas, profesionālās kvalifikācijas atzīšanai netiek piemērota papildu prasība par kvalifikācijas atbilstības pārbaudi vai adaptācijas periodu. Atzīšanas institūcijas nodrošina kvalifikācijas atbilstības pārbaudes norisi, tai skaitā to var deleģēt veikt izglītības iestādei, kura atbilstoši noteikumu projektā noteiktajam veic to zināšanu, prasmju un kompetenču atbilstības pārbaudi, kuras  attiecas uz normatīvajos aktos noteiktajām prasībām atbilstošajai reglamentētajai profesijai Latvijas Republikā, bet kuru apguvi neapliecina pretendenta izglītību un kvalifikāciju, kā arī profesionālo pieredzi apliecinošie dokumenti. Institūcija, kas veic kvalifikācijas pārbaudi, tās noslēgumā pretendentam izsniedz dokumentu, kas apliecina kvalifikācijas pārbaudes rezultātus. Saskaņā ar Direktīvu 2005/36/EK, adaptācijas periods ir profesionālās darbības veikšana kvalificēta profesijas pārstāvja uzraudzībā, šāda perioda laikā var noteikt arī nepieciešamo apmācību un noslēgumā veikt pārbaudi, lai pārliecinātos, vai persona ieguvusi trūkstošās zināšanas un prasmes. Likums nosaka, ka adaptācijas periods ir periods, kurā profesionālo kvalifikāciju ārvalstīs ieguvusi persona reglamentētajā profesijā Latvijas Republikā darbojas kvalificēta attiecīgās profesijas pārstāvja uzraudzībā. Atbilstoši Ārstniecības likuma  26.panta pirmajai daļai patstāvīgi nodarboties ar ārstniecību attiecīgajā profesijā atbilstoši Ministru kabineta noteiktajai kompetencei atļauts ārstniecības personām, kuras ir reģistrētas ārstniecības personu reģistrā. Atbilstoši Farmācijas  likuma  38.panta otrai daļai patstāvīgi nodarboties ar farmaceitisko aprūpi  attiecīgajā profesijā atbilstoši Ministru kabineta noteiktajai kompetencei atļauts farmaceitam un farmaceita asistentam, kurš ir reģistrēts Latvijas farmaceitu biedrības uzturētajā Farmaceitu un farmaceita asistentu  reģistrā. Līdz ar to adaptācijas periodu nepiemēro ārsta profesijā, ja pretendenta uz profesionālās kvalifikācijas atzīšanu iegūtā izglītība nav pietiekama, lai to atzītu kā sešus gadu ilgu ārsta pamatizglītību, kā arī citās veselības aprūpes profesijās, kas minētas likuma 9. pantā, jo persona nevar tikt iekļauta Ārstniecības personu un ārstniecības atbalsta personu reģistrā vai Latvijas farmaceitu biedrības uzturētajā Farmaceitu un farmaceita asistentu  reģistrā. Šajos gadījumos atzīšanas institūcija pieņems lēmumu neatzīt profesionālo kvalifikāciju vai piemēros papildu prasību par kvalifikācijas pārbaudi. Ja pretendents nav ieguvis ārsta profesionālo kvalifikāciju un kvalifikācijas dokumenti neatbilst normatīvajos aktos noteiktajiem dokumentiem, kurus atzīst, piemērojot speciālo profesionālās kvalifikācijas atzīšanas sistēmu, profesionālās kvalifikācijas atzīšanai piemērojama tikai papildu prasība par kvalifikācijas atbilstības pārbaudi, jo Ārstniecības likums nosaka, ka tikai personas ar pabeigtu augstāko medicīnisko izglītību var tikt iekļautas Ārstniecības personu un ārstniecības atbalsta personu reģistrā un var uzsākt ārstniecības darbu sertificēta speciālista uzraudzībā. Lēmums piemērot adaptācijas periodu ir pieņemams katrā individuālā gadījumā pēc pretendenta uz profesionālās kvalifikācijas atzīšanu iegūtās izglītības un praktiskā darba pieredzes izvērtēšanas. Starptautiskā pieredzes apzināšana liecina, ka profesionālās kvalifikācijas atzīšanā reglamentētās profesijās adaptācijas perioda piemērošana tiek plaši praktizēta. Piemēram, Eiropas Komisijas Reglamentēto profesiju datu bāzē pieejamā informācija[[1]](#footnote-1) liecina, ka 2014.gadā Eiropas Ekonomikas zonas valstīs tika pieņemti 67568 lēmumi par profesionālās kvalifikācijas atzīšanu, no kuriem ar 1517 lēmumiem kā papildu prasība piemērots adaptācijas periods, un divkārt retāk – tikai 758 gadījumos kā papildu prasība piemērota zināšanu pārbaude, turklāt šajā laikposmā adaptācijas periodu izgāja 2377 personas, kam šāda papildu prasība piemērota iepriekšējos gados. Vairumā valstu adaptācijas periodu piemēro daudz biežāk, nekā kvalifikācijas pārbaudi, piemēram, Dānijā ir 50 adaptācijas perioda piemērošanas gadījumi, un 1- kvalifikācijas pārbaudes. Tā kā Latvijā nevienā no 315 pieņemtajiem lēmumiem nav piemērots adaptācijas periods, ir jāsecina, ka profesionālās kvalifikācijas atzīšanā šajā ziņā nav izveidojusies pieredze un aprobēta prakse. Kā liecina Lielbritānijas pieeja, adaptācijas perioda piemērošana profesionālās kvalifikācijas atzīšanā dod ieguvumus ne tikai pretendentam, jo dod iespēju praksē labi iepazīties ar profesionālo vidi valstī, kurā persona vēlas turpināt savu profesionālo darbību reglamentētajā profesijā, bet arī adaptācijas periodu nodrošinošām institūcijām dod iespēju piesaistīt kvalificētus darba ņēmējus, kā arī profesionālās kvalifikācijas atzīšanas pretendenta adaptācijas periodu uzraugošajām personām attīstīt savas androloģiskās un mentora prasmes[[2]](#footnote-2). Adaptācijas perioda uzraudzība no atzīšanas institūcijas puses īstenojama nevis kā tiešas, ikdienas veicamo uzdevumu pārbaudes, bet gan kā pretendenta informēšana par iespējām šādu adaptācijas periodu iziet, rekomendācijas par piemērotāko institūciju adaptācijas periodam uzstādīto mērķu sasniegšanai, iespējams, atbilstošāko speciālistu, kur uzraudzībā var iziet adaptācijas periodu. Tam ir nepieciešama starpinstitucionāla sadarbība starp atzīšanas institūcijām un adaptācijas perioda iziešanu nodrošinošām institūcijām, nepieciešamības gadījumā kā koordinējošam mehānismam funkcionējot atbildīgajai nozares ministrijai. Direktīva 2013/55/ES, respektējot mūsdienu izglītības procesus, kuros raksturīga iezīme ir mūžizglītība un pieredzes iegūšana dažādās mācību formās, nosaka, ka, profesionālās kvalifikācijas atzīšanas procesa gaitā ir jārespektē pretendentu visi izglītību un pieredzi apliecinošie pierādījumi un jāizvērtē, vai tie kompensē profesionālās darbības veikšanai nepietiekamo formālo izglītību un profesionālās pieredzes ilgumu un veidu.  Direktīva 2013/55/ES nosaka pienākumu novērst šķēršļus piekļuvei reglamentētajām profesijām, lai veicinātu jaunu absolventu mobilitāti. Tādēļ, ja ir iegūta noteikta ilguma profesionālā prakse citā dalībvalstī, kas ir arvien biežāk sastopama parādība mūsdienu izglītības internacionalizācijas kontekstā, tā ir jāatzīst. Tāpat ir jāņem vērā arī trešajās valstīs, t.i., valstīs, kas nav Eiropas Savienības dalībvalstis, iegūtā prakse. Saskaņā ar Direktīvas 2013/55/ES prasībām, izvērtējot pretendenta pieteikumu, īpaša uzmanība jāpievērš praktiskā darba pieredzes iegūšanas vadītāja lomai; noteikumu projektā iekļautas vispārīgas vadlīnijas šīs lomas novērtēšanai. Šī norma attiecas uz virkni Latvijā reglamentēto profesiju, piemēram, uz topošajiem arhitektiem, kas pēc attiecīgas studiju programmas apgūšanas Latvijā, trīs gadu praktisko pieredzi iegūst ārvalstīs praktizējoša arhitekta vadībā, un, pēc tam atgriežoties Latvijā, vēlas iegūt tiesības veikt patstāvīgu profesionālo darbību arhitekta profesijā. Šobrīd arhitektu sertificēšanas kārtību un detalizētas prasības, kas jāparāda pretendentam, lai iegūtu tiesības veikt patstāvīgu praksi, nosaka Latvijas Arhitektu savienības Nolikums „Arhitektu sertificēšanas kārtība”[[3]](#footnote-3), kas izdots saskaņā ar Ministru kabineta 2014. gada 7. oktobra noteikumiem Nr. 610 „Būvspeciālistu kompetences novērtēšanas un patstāvīgās prakses uzraudzības noteikumi”. Ir daudzas reglamentētās profesijas, kurās, lai iegūtu tiesības īstenot patstāvīgu profesionālo darbību, ir jānostrādā noteikts laika posms pieredzējuša speciālista uzraudzībā, un kvalifikācijas prasības ir noteiktas profesionālo darbību reglamentējošos normatīvajos aktos attiecībā uz tieši šīm profesijām, piemēram, Ministru kabineta 2014. gada 23. septembra noteikumos Nr. 559 „Prasības nekustamā īpašuma vērtētāja profesionālajai kvalifikācijai un profesionālās kvalifikācijas sertifikāta izsniegšanas kārtība”, Ministru kabineta 2010. gada 1. novembra noteikumos Nr. 1011 „Personu sertificēšanas un sertificēto personu uzraudzības kārtība ģeodēzijā, zemes ierīcībā un zemes kadastrālajā uzmērīšanā”, Ministru kabineta 2011. gada 12. jūlija noteikumos Nr. 566 „Kārtība, kādā apmāca fiziskās personas, kas veic lauksaimniecības dzīvnieku vērtēšanu, pārraudzību, mākslīgo apsēklošanu, olšūnu un embriju transplantāciju, un kārtība, kādā šīm personām izsniedz un anulē sertifikātus un apliecības”. Vienoti principi ārvalstīs iegūtās profesionālās pieredzes novērtēšanai un atzīšanai tiks noteikti normatīvajos aktos, kas nosaka papildu prasības ārvalstīs iegūtas profesionālās kvalifikācijas atzīšanai Latvijas Republikā reglamentētās profesijās. Noteikumi Nr. 397, atbilstoši Direktīvā 2005/36/EK noteiktajam, paredzēja, ka, lemjot, par profesionālās kvalifikācijas atzīšanu gadījumos, ja pretendenta profesionālo kvalifikāciju apliecinošie dokumenti daļēji atbilst Latvijā noteiktajām prasībām profesionālās darbības veikšanai reglamentētajā profesijā, bet pretendents ir strādājis profesijā savā mītnes valstī vismaz divus gadus pēdējo desmit gadu laikā un apguvis izglītības programmas ar noteiktu struktūru un reglamentētas izglītības programmas, kurus saraksti bija pievienoti pielikumos. Direktīvā 2013/55/ES šī prasība ir daļēji atcelta - no Direktīvas 2005/36/EK ir izslēgti II un III pielikumi ar minēto programmu sarakstiem, līdz ar to noteikumu projektā nav pielikumu un nepieciešamās profesionālās darbības veikšanas termiņš ir nevis divi, bet viens gads vai līdzvērtīga ilguma daļlaika darbs. Noteikumu projekta informatīvajā atsaucē uz Eiropas Savienības direktīvām, salīdzinot ar noteikumiem Nr.397, ir izslēgtas vairākas direktīvas, kuras ir atceltas saskaņā ar Direktīvas 2005/36/EK 62.pantā noteikto, kā arī Padomes 2006. gada 20. novembra Direktīva [2006/100/EK](http://eur-lex.europa.eu/eli/dir/2006/100?locale=LV), ar ko pielāgo dažas direktīvas personu pārvietošanās brīvības jomā saistībā ar Bulgārijas un Rumānijas pievienošanos un Padomes 2013. gada 13. maija Direktīva [2013/25/ES](http://eur-lex.europa.eu/eli/dir/2013/25?locale=LV), ar ko pielāgo atsevišķas direktīvas par tiesībām veikt uzņēmējdarbību un brīvi sniegt pakalpojumus saistībā ar Horvātijas Republikas pievienošanos, bet iekļauta atsauce uz Direktīvu 2005/36/EK un Direktīvu 2013/55/ES. Normatīvajiem aktiem Eiropas Savienības un Eiropas Ekonomikas zonas valstīs Direktīvā 2013/55/ES un regulā noteikto prasību izpildīšanai bija jāstājas spēkā līdz 2016. gada 18. janvārim. Tādēļ ir nepieciešams steidzami pieņemt noteikumu projektu, lai nodrošinātu profesionālās kvalifikācijas atzīšanas nosacījumu atbilstību Direktīvas 2013/55/ES prasībām.   |
| 3. | Projekta izstrādē iesaistītās institūcijas | Izglītības un zinātnes ministrija (turpmāk – ministrija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projektā noteiktais attieksies uz informācijas institūcijām, institūcijām, kas izsniedz profesionālās kvalifikācijas atzīšanas apliecības reglamentētajās profesijās, personām, kas ieguvušas profesionālo kvalifikāciju ārvalstīs un pretendē uz profesionālās kvalifikācijas atzīšanu Latvijā.  |
|   | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktuprojekti | Projekts šo jomu neskar.  |
| 2. | Atbildīgā institūcija | Ministrija.  |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar projektu tiek pārņemta Direktīva 2013/55/ES.Saskaņā ar Direktīvas 2013/55/ES 3. panta 1. punktu dalībvalstu normatīvajiem un administratīvajiem aktiem, kas vajadzīgi, lai izpildītu šīs direktīvas prasības, jāstājas spēkā līdz 2016. gada 18. janvārim. |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Ar projektu tiek pārņemta Direktīva 2013/55/ES.  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 2013/55/ES 1.panta 11) daļa (par Direktīvas 2005/36/ES 13. panta 1. punkta 1.teikumu)  | Noteikumu projekta 2.1. apakšpunkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 11) daļa (par Direktīvas 2005/36/ES 13. panta 2. punktu)  | Noteikumu projekta 4.1. apakšpunkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 12) daļa c) punkts(par Direktīvas 2005/36/ES 14. panta 3.punkta 5.teikums)  | Noteikumu projekta 5.3.1. apakšpunkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 12) daļa (par Direktīvas 2005/36/ES 14. panta 5.punktu)  | Noteikumu projekta 7. punkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 12) daļa (par Direktīvas 2005/36/ES 14. panta 6.punktu)  | Noteikumu projekta 8. punkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 12) daļa (par Direktīvas 2005/36/ES 14. panta 3.punkta 4.teikuma a) apakšpunktu un 5.teikumu)  | Noteikumu projekta 5.3.1. apakšpunkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 12) daļa (par Direktīvas 2005/36/ES 14. panta 3.punkta 4.teikuma b) apakšpunktu)  | Noteikumu projekta 5.3.2. apakšpunkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 12) daļa (par Direktīvas 2005/36/ES 13. panta 3.punktu)  | Noteikumu projekta 18. punkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 12) daļa (par Direktīvas 2005/36/ES 14. panta 5.punktu)  | Noteikumu projekta 7. punkts  | Tiks ieviesta pilnībā | Neparedzēs stingrākas prasības. |
| Direktīvas 2013/55/ES 1.panta 42) daļa (par Direktīvas 2005/36/ES 55.a pantu)  | Noteikumu projekta 19., 20., 21. punkts  | Tiks ieviesta pilnībā | Neparedzēs stingrākas prasības. |
| Direktīvas 2005/36/ES 14.panta 3.punkta 1.teikums)  | Noteikumu projekta 5.1. apakšpunkts | Tiks ieviesta pilnībā | Neparedzēs stingrākas prasības. |
| Direktīvas 2005/36/ES 14.panta 3.punkta 2.teikums)  | Noteikumu projekta 5.2. apakšpunkts, 7. punkts | Tiks ieviesta pilnībā | Neparedzēs stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekta 5.3.1. apakšpunktā noteiktās prasības ir zemākas nekā paredz šajā apakšpunktā pārņemtās Direktīvas 2013/55/ES 1.panta 12) daļa c) punktā (par Direktīvas 2005/36/ES 14. panta 3.punkta 5.teikumu) noteiktās tiesību normas, jo likums “Par reglamentētajām profesijām un profesionālās kvalifikācijas atzīšanu” neparedz iespēju izvirzīt pretendentam prasību vienlaikus gan par kvalifikācijas pārbaudi, gan adaptācijas periodu. Noteikumu projekta 5.1. un 5.2. apakšpunktā noteikti gadījumi, kad atzīšanas institūcija profesionālās kvalifikācijas atzīšanas pretendentam var nedot kvalifikācijas pārbaudes vai adaptācijas perioda izvēles tiesības, kā to paredz Direktīvas 2013/55/ES 1.panta 12) daļas c) punktā (par Direktīvas 2005/36/ES 14. panta 3.punkta 1., 2., 3.teikumu) paredzētā rīcības brīvība. Noteikumu projekta 6. punkts izslēdz iespēju noteikt adaptācijas periodu profesionālās kvalifikācijas atzīšanas pretendentam, kas nevar apliecināt pabeigtu augstāko medicīnisko izglītību, jo Ārstniecības likums nosaka, ka tikai personas ar iegūtu augstāko medicīnisko izglītību var tikt iekļautas Ārstniecības personu un ārstniecības atbalsta personu reģistrā un var praksē iziet adaptācijas periodu. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Citas tiesību normas, kas izriet no Direktīvas 2005/36/ES un Direktīvas 2013/55/ES, ir iekļautas likumā “Par reglamentētajām profesijām un profesionālās kvalifikācijas atzīšanu” un uz šī likuma pamata izdotajos tiesību aktos. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts ministrijas tīmekļa vietnē pēc tā izsludināšanas Valsts sekretāru sanāksmē.  |
| 2. | Sabiedrības līdzdalība projekta izstrādē | Noteikumu projektā iekļautās plānotās izmaiņas profesionālās kvalifikācijas atzīšanas kārtībā apspriestas ar atzīšanas institūcijām sanāksmē 2016. gada 22. septembrī. Noteikumu projekts apspriests starpministriju saskaņošanas sanāksmē 2017. gada 10. janvārī, piedaloties Veselības ministrijas, Veselības inspekcijas, Latvijas Ārstu biedrības, Latvijas Ārstniecības personu profesionālo organizāciju savienības, Latvijas Farmaceitu biedrības pārstāvjiem. |
| 3. | Sabiedrības līdzdalības rezultāti |  Izteiktie iebildumi un priekšlikumi iespēju robežās ir ņemti vērā noteikumu projektā. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Projektā noteiktais attieksies uz:1. informācijas institūcijām, ko nosaka Ministru kabineta 2002. gada 16. jūlija noteikumos Nr. 300 “Noteikumi par informācijas institūcijām attiecībā uz reglamentētajām profesijām”;
2. institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās saskaņā ar Ministru kabineta 2006. gada 31. oktobra noteikumiem Nr. 886 „[Noteikumi par institūcijām, kas izsniedz ārvalstīs iegūtās profesionālās kvalifikācijas atzīšanas apliecības reglamentētajās profesijās](http://likumi.lv/ta/id/147108-noteikumi-par-institucijam-kas-izsniedz-arvalstis-iegutas-profesionalas-kvalifikacijas-atzisanas-apliecibas-reglamentetajas-pro...)”;
3. personām, kas profesionālo kvalifikāciju ir ieguvušas ārvalstīs un pretendē uz profesionālās kvalifikācijas atzīšanu, lai veiktu pastāvīgu profesionālo darbību Latvijā reglamentētajā profesijā.
 |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas III sadaļa – noteikumu projekts šīs jomas neskar.

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

19.01.2017. 15:59

33075

I.Stūre, 67047899; Inese.Sture@izm.gov.lv

1. https://webgate.ec.europa.eu/regprof/index.cfm?fuseaction=stats.total [↑](#footnote-ref-1)
2. https://www.hcpc-uk.org/assets/documents/100033E2PeriodsofAdaptationA5\_final.pdf [↑](#footnote-ref-2)
3. http://www.latarh.lv/f/Microsoft%20Word%20-%20SC%20Arhitektu%20sertificēšanas%20kārtība\_NL\_03\_5\_18\_02\_2015.pdf [↑](#footnote-ref-3)